  Виталий Пронин Турнире пыриськисьёслы медальёс дасямынТаӵе ӵошатскон радъяське «Удмуртиын хоккеен шудонъя М. Т. Калашников нимо турнир» проект чотын. Со 2 люкетэн ортчоз. 1-тӥяз вожвылъяськозы ульчаосын шудӥсь нылпи командаос, нош 2-тӥез вожвылъяськон чакламын следж-хоккеен шудӥсьёслы. Нылпи командаослэн вожвылъяськоназы пыриськыны мылкыд каризы ни шаерысьтымы 25 муниципал кылдытэтысь 72 командаос, ваньмыз-ӧвӧлэз ог 1 сюрс 200 пиналъёс. Вань командаос арлыдзыя 6 группалы люкиськозы: 7-8, 9-10, 11-12, 13-14, 15-16 но 17-18 аресъемъёслы. Шудонъёс ортчозы 12-тӥ-19-тӥ ноябре Ижысь «Олимпиец», «Ижсталь», Чекерилысь «Удмуртия» но Глазовысь «Прогресс» йӧ дворецъёсын. Сленг-хоккеистъёслэн вожвылъяськонзы ортчоз 29-тӥ ноябрьысен 2-тӥ декабрёзь Ижысь «Олимпиец» но Чекерилысь «Удмуртия» йӧ дворецъёсын. Удмуртиысь но Россиысь командаос сяна, отчы пыриськыны мылкыд каремзэс ивортӥзы ни кунгож сьӧрысь 5 странаысь (Норвегия, Канада, Китай, Лымшор Корея но Америка) следж-хоккеен шудӥсьёс. Валентина Емельянова  